Diari Oficial de la Generalitat Valenciana


Sumari del DOGV 7460, del 06-02-2015 (2015/870)

Notificació del laude emès per la Junta Arbitral de Transports de València. Expedient número V-339/2013.
--------------------------------------------------------------------------------------------------------

### Dades del document

Número de DOGV
:   7460

Data del DOGV
:   06-02-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/870


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació del laude emès per la Junta Arbitral de Transports de València. Expedient número V-339/2013. [2015/870]  
Pilar Álvarez Montero, presidenta de la Junta Arbitral de Transports de València, manifesta que d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Transportes Mata y Año, SL, que s'ha dictat un laude en l'expedient referenciat i que, com que no ha sigut possible notificar-lo per absència o parador desconegut, es fa a través de la present publicació, perquè tinga els efectes legals que corresponguen. El contingut íntegre del laude és el que es ressenya a continuació:  
«Tribunal. Presidenta: Pilar Álvarez Montero. Vocals: Aurora Costa Vicente i Jaime Agramunt Font de Mora. Secretària-vocal: María Carmen Blasco López. Partes. Reclamant: AIG Europe, Ltd., representada per Ana Gallinas Rodríguez. Reclamat: Transportes Mata y Año, SL, que no compareix a l'acte de vista, i és citada a través del DOCV.  
A València, el dia 15 de juliol de 2014 i a les 11.00 hores es constituïx la Junta Arbitral de Transports pels membres expressats al marge, i amb l'assistència de les parts per a resoldre l'expedient V-339/2013 es fa la celebració de la vista oral sobre la reclamació següent: danys en mercaderia. Subrogació asseguradora.  
Iniciada la vista oral pel president es procedix a comprovar la identitat de la part compareixent i la qualitat amb què intervé.  
A la part reclamada li va ser notificada la demanda i la citació a vista per mitjà de la publicació d'un edicte en el Diari Oficial de la Comunitat Valenciana núm. 7302, de 24 de juny de 2014.  
A continuació se li concedix la paraula a la reclamant, que deixa basada la seua demanda en els antecedents de fet següents:  
1. Es ratifica en tots els motius de la seua demanda i manifesta que Aig Europe LTD assegurà els riscos del transport de mercaderies en què intervé l'empresa DHL Freight Spain, SL, per mitjà de la pòlissa 04664835 i per compte de tercers.  
2. DHL va encomanar l'execució del transport de mercaderia entre dos magatzems de DHL situats en la localitat de Silla, fins a Duisburg de 118 embalums, entre els quals es trobava una partida de 78 embalums, consistent en 624 parells de sabates que van arribar en part mullats. A l'arribar a la destinació es va constatar, conjuntament, que unes quantes caixes estaven mullades, i se'n va deixar una anotació escrita en la carta de port CMR. En total, 147 parells de sabates van ser rebutjats en destinació, import que la firma remitent deduïx de la factura de compravenda i càrrega a DHL.  
La firma perjudicada va reclamar al portador l'import de la pèrdua quantificada pel pèrit en 2.649,56 - a DHL.  
3. Prèviament a la interposició de la demanda s'han efectuat múltiples gestions de cobrament davant de la reclamada a través de Legalmar, SL, com a gabinet jurídic representant d'AIG Europe LTD, sense que fins a este moment s'hagen vist satisfetes les reclamacions, motiu pel qual s'acudix a esta junta arbitral perquè reconega el seu dret i es condemne la reclamada, com a responsable de les pèrdues ocasionades, al pagament de la quantitat assenyalada de 2.649,56 euros més els interessos meritats des de la reclamació.  
Acaba sol·licitant que una vegada que siga reconegut el dret al cobrament de l'import total dels danys ocasionats i la subrogació del qual en els drets de reclamació i cobrament ha sigut acreditada, s'estime a favor seu la quantitat reclamada de 2.649,56 euros més els interessos meritats.  
S'apliquen els fonaments jurídics següents:  
1. Quant a la competència territorial, referida als transports realitzats, diu l'aricle 31.1 del CMR: Per a tots els litigis que puga donar lloc el transport regulat per este conveni, el demandant podrà triar, fora de les jurisdiccions dels països contractants, designades de comú acord per les parts del contracte, les jurisdiccions del país en el territori del qual: a) El demandat té la seua residència habitual, el seu domicili principal o sucursal d'agència per mitjà de la qual ha sigut conclòs el contracte de transport, i b) Està situat el lloc en què el transportista es va fer càrrec de la mercaderia o el lloc designat per a entregar-la, i no poden triar-se més que estes jurisdiccions. En este mateix sentit assenyala la competència territorial de la Junta Arbitral en els articles 6 i 7.2 del Reglament de la LOTT (RD 1211/1990) referida al transport nacional.  
  
2. La submissió està determinada d'acord amb l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció donada per l'apartat 15 de l'article primer de la Llei 9/2013, de 4 de juliol, per la qual es modifica la Llei 16/1987, de 30 de juliol, que indica: «es presumirà que hi ha el referit acord de sotmetiment a l'arbitratge de les juntes sempre que la quantia de la controvèrsia no excedisca els 15.000,00 euros i cap de les parts intervinents en el contracte hagen manifestat expressament a l'altra la seua voluntat en contra abans del moment en què s'inicie o hauria d'haver-se iniciat la realització del transport o activitat contractada.»  
  
No consta en la documentació probatòria aportada que s'haja fet cap manifestació en el sentit d'excepció de la presumpció assenyalada, motiu que induïx la junta arbitral a aplicar la submissió de l'article 38, ja que si s'haguera volgut pactar per a estos transports una submissió expressa diferent, s'hauria d'haver manifestat en el moment anterior a l'execució del transport.  
3. La normativa nacional està complementada, quant als transports de caràcter internacional, pel Conveni de 19 de maig de 1956 a què es va adherir Espanya per l'Instrument del 12 de setembre de 1973 (Ministeri d'Assumptes Exteriors, BOE número 9, de 7 de maig de 1974). Contracte de Transport Internacional de mercaderies per carretera (CMR), modificat pel Protocol de 5 de juliol de 1978 a què es va adherir Espanya per l'Instrument de 23 de setembre de 1982 (Direcció de l'Estat) publicat en el BOE número 203, de 18 de desembre de 1982, que establix per a qüestions de competència allò que s'ha regulat en l'article 31.1.a). No obstant això, i atés que el CMR no constituïx una regulació completa i sistemàtica dels transports de mercaderies per carretera, les seues llacunes han de completar-se acudint a les normes materials internes dels Estats, per la qual cosa supletòriament s'apliquen, si és el cas, el Codi de Comerç, la LOTT i el seu Reglament i la resta de normes de procediment i general aplicació.  
En este cas es dóna la circumstància que la contractació es realitza per empreses que tenen la seua residència o establiment a Espanya, lloc en què es produïx la contractació encara que posteriorment la càrrega o descàrrega es produïsca en un altre país.  
4. Article 43 de la Llei d'Assegurança 50/1980, de 8 d'octubre, sobre la subrogació automàtica de l'asseguradora en els drets i accions dels seus assegurats contra tercers una vegada abonada la indemnització de l'assegurança.  
5. Partix esta Junta Arbitral del fet, constatat i no negat per les parts, que en les expedicions que són hui objecte de reclamació, es van produir danys parcials en la mercaderia transportada. La reclamada no ha negat l'existència de danys en els embalatges. És evident que en este sentit hi ha hagut un desistiment del dret de revisió i conseqüentment de valoració contradictòria, la qual cosa porta la Junta Arbitral, a la vista de la prova fotogràfica aportada a estimar estos danys en aquelles expedicions que així ha sigut provat.  
Que hi ha responsabilitat de la portadora és evident, circumstància que porta la junta arbitral a considerar la indemnització que ha d'abonar.  
  
Ascendixen les indemnitzacions assenyalades a la quantitat total de 2.649.56 euros.  
Per tot això, valorades les declaracions manifestades en la vista i la resta de documents que consten en l'expedient, després de les consideracions oportunes, la junta, per unanimitat dels membres, dicta el laude següent:  
Estimar la demanda interposada per Aig Europe, LTD, representada per Ana Gallinas Rodríguez contra Transportes Mata y Año, SL, ja que dels fets relatats, documents probatoris i declaracions efectuades s'establix que efectivament es van produir els danys reconeguts en les mercaderies transportades d'acord amb el que assenyala.  
Per tot això Transportes Mata y Año, SL, ha d'abonar a Aig Europa, LTD, la quantitat de dos mil sis-cents quaranta-nou euros amb cinquanta-sis cèntims (2.649,56 euros), més els interessos que corresponguen a partir de la data de presentació de la demanda (18.10.2013).  
  
Contra este laude pot exercir-se l'acció d'anul·lació davant de l'Audiència Provincial de València en el termini de dos mesos següents a la notificació, d'acord amb el que preveuen els articles 40 a 43, ambdós inclosos, de la Llei 60/2003, de 23 de desembre, d'Arbitratge.  
Amb independència de tot això anterior, dins dels deu dies següents al de la notificació del laude pot sol·licitar-se'n a esta junta arbitral la correcció, aclariment o complement, d'acord amb l'article 39 de la Llei d'Arbitratge.  
Transcorreguts vint dies des de la notificació d'este laude a les parts, pot instar-se'n l'execució forçosa, davant del Jutjat de 1a Instància de València que corresponga, d'acord amb el que establix la Llei Orgànica 5/2011, de 20 de maig, complementària a la Llei 11/2011, de modificació de la Llei d'Arbitratge, que deroga expressament la lletra g de l'apartat 2 de l'article 86 ter de la Llei Orgànica del Poder Judicial.»  
Estos terminis de recursos continguts en el laude transcrit es computen a partir de l'endemà del dia de publicació d'este edicte en el Diari Oficial de la Comunitat Valenciana.  
  
València, 21 de gener de 2015.- La presidenta de la Junta Arbitral de Transports de València: Pilar Álvarez Montero.